Babelscape/SREDFM huggingface dataset:
Ράντογιε Ντόμανοβιτς

Ο Ράντογιε Ντόμανοβιτς (σερβικά: "Радоје Домановић") ήταν σατυρικός συγγραφέας, καθηγητής Σερβικής γλώσσας και λογοτεχνίας, γεννημένος στο χωριό Όβσιστε, κοντά στο Κράγκουγιεβατς της Σερβίας, στις 16 Φεβρουαρίου 1873. Τα παιδικά του χρόνια τα είχε περάσει στο χωριό Ιάρουσιτσε, όπου είχε τελειώσει το δημοτικό σχολειό. Ήταν μαθητής του Γυμνασίου του Κράγκουγιεβατς, και φοιτητής του Πανεπιστημίου του Βελιγραδίου. Ως καθηγητής Σερβικής γλώσσας, λογοτεχνίας και ιστορίας είχε δουλέψει στο Λέσκοβατς, Βράνιε και Πίροτ.

Λόγω των πολιτικών του απόψεων είχε διωχτεί, μετατεθεί, απολυθεί από τη θέση του στο σχολειό. Έγραφε σατιρικά διηγήματα και συνεργαζόταν με αρκετές εφημερίδες. Μετά τη πτώση του καθεστώτος του βασιλιά Σερβίας Αλέξανδρου Ομπρένοβιτς (1903) ξεκινά δική του εφημερίδα «Στράντια» στην οποία εκφράζει τη δυσαρέσκεια του με την έλλειψη αλλαγών από πλευράς καινούριου καθεστώτος.

Ο Ντόμανοβιτς ήταν ο πρώτος σατιρικός διηγητής στην σέρβικη λογοτεχνία ρεαλισμού και ο πιο εξέχον επίσης. Τα σημαντικότερα έργα του είναι:
*Αρχηγός (Вођа), 1901
*Σφραγίδα (Данга), 1899
*Στράντια (Страдија), 1902
*Νεκρή θάλασσα (Мртво море), 1902
*Ο πρίγκιπας Μάρκος δεύτερη φορά ανάμεσα στους Σέρβους (Краљевић Марко по други пут међу Србима), 1901
*Συλλογισμοί ενός απλού σερβικού βοδιού (Размишљања једног обичног српског вола), 1902
*Κατάργηση πάθους (Укидање страсти), 1898
*Θέατρο στην επαρχία (Позориште у паланци), 1898
*Ψηφίζω τον τυφλό (Гласам за слепце), 1902
*Δεν καταλαβαίνω (Не разумем), 1898

Μερικά από τα διηγήματα του έχουν γίνει και ταινίες, όπως: 
*Η μάχη του Κοσσόβου (Бој на Косову), 1964
*Ο πρίγκιπσς Μάρκος δεύτερη φορά ανάμεσα στους Σέρβους (Краљевић Марко по други пут међу Србима), 1968
*Μια χώρα παράξενη (Чудна земља), 1988
*Τα διηγήματα του Ράντογιε Ντόμανοβιτς (Приповедања Радоја Домановића), 1980

Προς το τέλος της ζωής του είχε μείνει χωρίς αρκετά χρήματα για να ζήσει ή να ασχοληθεί με την εφημερίδα του. Απογοητευμένος άρχισε να πίνει. Πεθαίνει στην ηλικία 35 χρονών, στις 17 Αυγούστου 1908 στο Βελιγράδι.
Σαμ Μούλντροου

Ο Σαμ Μούλντροου, γεννημένος στις 8 Ιουνίου 1988 στο Φλόρενς της Νότιας Καρολίνας, είναι Αμερικανός καλαθοσφαιριστής, ο οποίος αγωνίζεται στην θέση του πάουερ φόργουορντ.
Κράσιμιρ Γκαϊντάρσκι

Ο Κράσιμιρ Γκαϊντάρσκι (γεννημένος στις 23 Φεβρουαρίου 1983) είναι Βούλγαρος παλαίμαχος διεθνής πετοσφαιριστής. Έχει ύψος 204εκ και αγωνιζόταν στη θέση του κεντρικού.
Αντρέϊ Ζέκοφ

Ο Αντρέϊ Ζέκοφ (γεννημένος στις 12 Μαρτίου 1980) είναι Βούλγαρος διεθνής πετοσφαιριστής. Έχει ύψος 190εκ και αγωνίζεται στη θέση του πασαδόρου.
Πάουλο Πίντο

Ο Πάουλο Αντσιέτα Βελόζο Πίντο (πορτογαλικά: "Paulo Anchieta Veloso Pinto"), γνωστός πιο απλά και ως Πάουλο Πίντο (γεννημένος στις 13 Νοεμβρίου 1976) είναι Βραζιλιάνος επαγγελματίας πετοσφαιριστής. Έχει ύψος 198εκ και αγωνίζεται στη θέση του διαγώνιου.
Τζέισον Γιαμπλόνσκι

Ο Τζέισον Γιαμπλόνσκι ("Jayson Jablonsky", γεννημένος στις 23 Ιουλίου 1985) είναι Αμερικανός διεθνής πετοσφαιριστής. Έχει ύψος 198εκ και αγωνίζεται στη θέση του ακραίου.
Μαξιμίλιαν φον Σπέε

Ο Κόμης Μαξιμίλιαν φον Σπέε (Maximilian Reichsgraf von Spee, 22 Ιουνίου 1861 – 8 Δεκεμβρίου 1914) ήταν αξιωματικός του Γερμανικού Αυτοκρατορικού Ναυτικού ("Kaiserliche Marine"), κυρίως γνωστός από τη δράση του ως διοικητής της Μοίρας Ανατολικής Ασίας στον Πρώτο Παγκόσμιο Πόλεμο. Ο Σπέε ξεκίνησε τη σταδιοδρομία του στο Ναυτικό το 1878 και υπηρέτησε σε διάφορες περιοχές και ρόλους, όπως σε κανονιοφόρο στη Γερμανική Δυτική Αφρική τη δεκαετία του 1880, την Ασιατική Μοίρα στα τέλη της δεκαετίας του 1890 και ως διοικητής διάφορων πολεμικών σκαφών του κύριου γερμανικού στόλου. Κατά τη διάρκεια της παραμονής του στη Γερμανία παντρεύτηκε την Margareta με την οποία έκανε τρία παιδιά. Το 1912 επέστρεψε στην Ασιατική Μοίρα, της οποίας ανέλαβε την διοίκηση, ενώ τον επόμενο χρόνο προήχθη σε αντιναύαρχο.

Όταν ξέσπασε ο Πρώτος Παγκόσμιος Πόλεμος ο Σπέε διέσχισε με τα πλοία του τον Ειρηνικό και έφτασε στiς ακτές της Νοτίου Αμερικής. Εκεί αντιμετώπισε και κατανίκησε την 4η Μοίρα Καταδρομικών του Βασιλικού Ναυτικού στην περίφημη ναυμαχία του Κορονέλ, βυθίζοντας, μάλιστα, δύο εχθρικά καταδρομικά και τρέποντας τα υπόλοιπα σε φυγή. Ένα μήνα αργότερα αποφάσισε να επιτεθεί στη βρετανική ναυτική βάση στις νήσους Φώκλαντ. Στη ναυμαχία που επακολούθησε η βρετανική δύναμη, στην οποία περιλαμβάνονταν και δύο ισχυρά καταδρομικά μάχης, κατέστρεψε την Ασιατική Μοίρα. Ο Σπέε καθώς και οι δύο υιοί του, που υπηρετούσαν σε πλοία της γερμανικής δύναμης, έχασαν τη ζωή τους, όπως και άλλοι 2.200 άνθρωποι. Πίσω στη Γερμανία ο Σπέε τιμήθηκε ως ήρωας και πολλά πλοία ονομάστηκαν προς τιμήν του, συμπεριλαμβανομένου και του περίφημου βαρέος καταδρομικού "Admiral Graf Spee" του Δευτέρου Παγκοσμίου Πολέμου.
Χρήστος Κιόσης

Ο Χρήστος Κιόσης (γεννημένος στις 23 Δεκεμβρίου 1982) είναι Έλληνας επαγγελματίας πετοσφαιριστής. Έχει ύψος 196εκ και αγωνίζεται στη θέση του κεντρικού.
Χουάν Φιγκερόα

Ο Χουάν Φιγκερόα (γεννημένος στις 6 Μαρτίου 1986) είναι Πουερτορικανός εν ενεργεία διεθνής πετοσφαιριστής. Έχει ύψος 189εκ και αγωνίζεται στη θέση του ακραίου.
Χόρχε Ελγκέτα

Ο Χόρχε Ελγκέτα (ισπανικά: "Jorge Elgueta", γεννημένος στις 21 Νοεμβρίου 1969) είναι Αργεντίνος παλαίμαχος διεθνής πετοσφαιριστής. Έχει ύψος 196εκ και αγωνιζόταν στη θέση του ακραίου.
Ένωση Ποδοσφαιρικών Σωματείων Ηπείρου

Η Ένωση Ποδοσφαιρικών Σωματείων Ηπείρου (Ε.Π.Σ.ΗΠ.) είναι αρμόδια για το ποδόσφαιρο στο νομό Ιωαννίνων. Εδρεύει στην πόλη των Ιωαννίνων και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος, του κυπέλλου και του σούπερ καπ όπως και των πρωταθλημάτων νέων,παίδων,προπαίδων,τζούνιορς,προτζούνιορς και μπαμπίνι. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.
NGC 2119

Ο NGC 2119 (άλλες ονομασίες: UGC 3380 και PGC 18136) είναι ελλειπτικός γαλαξίας στον αστερισμό Ωρίωνα. Τον ανακάλυψε ο Γάλλος αστρονόμος Εντουάρ Στεφάν στις 9 Ιανουαρίου 1880.
NGC 2217

O NGC 2217 είναι φακοειδής γαλαξίας τύπου (R)SB(rs)0/a στον αστερισμό Μέγας Κύων. Απέχει περίπου 75 εκατομμύρια έτη φωτός από την Γη και έχει διάμετρο της τάξεως των 100.000 ετών φωτός. 

Τον ανακάλυψε ο αστρονόμος Τζων Χέρσελ (John Herschel) στις 20 Ιανουαρίου 1835.
Μάρκος Ντούνης

Ο Μάρκος Ντούνης (γενν. Αθήνα, 9 Μαΐου 1992) είναι Έλληνας ποδοσφαιριστής, ο οποίος αγωνίζεται ως επιθετικός για την ομάδα του Ολυμπιακού Βόλου.
Ηλίας Μπαζίνας

Ο Ηλίας Μπαζίνας του Διονυσίου (1 Απριλίου 1940 – 22 Αυγούστου 2013) ήταν Έλληνας δημοσιογράφος - αθλητικογράφος, από τους κορυφαίους της μεταπολιτευτικής Ελλάδας.
Κωνσταντίνος Φωκάς

Ο Κωνσταντίνος Φωκάς (πέθανε 953/954) ήταν βυζαντινός αριστοκράτης και στρατηγός.

Ήταν ο νεότερος γιος του Βάρδα Φωκά, και αδελφός του στρατηγού και μετέπειτα αυτοκράτορα Νικηφόρου και του στρατηγού Λέοντα Φωκά. Όταν ο πατέρας του διορίστηκε ως δομέστικος των σχολών το 945, ο Κωνσταντίνος διορίστηκε στρατηγός (στρατιωτικός διοικητής) του θέματος της Σελευκείας, στα νοτιοανατολικά σύνορα της αυτοκρατορίας με τον μουσουλμανικό κόσμο.

Συμμετείχε στις εκστρατείες του πατέρα του εναντίον των μουσουλμάνων, και συνελήφθη από τον Χαμδανίδη εμίρη του Χαλεπίου, Σαΐφ αλ Ντάουλα, στην μάχη της Μαράς το 953. Ο Κωνσταντίνος πήρε μέρος στη μετέπειτα θριαμβευτικής εισόδου του Σαΐφ αλ-Ντάουλα στο Χαλέπι, αλλά σύντομα αρρώστησε και πέθανε (πιθανώς στις αρχές του 954). Μερικές βυζαντινές πηγές αναφέρουν ότι δηλητηριάστηκε από τον Σαΐφ αλ Ντάουλα μετά την άρνησή του να ασπαστεί το Ισλάμ, ενώ αραβικές πηγές υποστηρίζουν ότι δηλητηριάστηκε από τους βυζαντινούς όταν ο Σαΐφ αλ Ντάουλα αρνήθηκε τα λύτρα που προσφέρονται από τον Βάρδα Φωκά. Όποια και αν είναι η αλήθεια, για τον θάνατο του Κωνσταντίνου φαίνεται να έχει κατηγορηθεί ο Σαΐφ αλ Ντάουλα από τους Βυζαντινούς, και σε αντίποινα πολλοί άραβες αιχμάλωτοι, συμπεριλαμβανομένων και ορισμένων από τους συγγενείς του εμίρη των Χαμδανιδών, εκτελέστηκαν ως αποτέλεσμα του θανάτου του. Μερικές βυζαντινές και αραβικές πηγές ισχυρίζονται ότι αυτό είχε ως αποτέλεσμα την αποτυχία της ειρηνευτικής πρεσβείας που στάλθηκε από τους Βυζαντινούς τον Ιούνιο του 954 υπό τον Παύλο Μονομάχο, αλλά οι σύγχρονοι μελετητές αν αμφισβητούν αυτή την εκδοχή
Λιλιάν Τουράμ

Ο Ρουντί Λιλιάν Τουράμ-Ουλιέν (γαλλικά: "Ruddy Lilian Thuram-Ulien", , γεννήθηκε 1 Ιανουαρίου 1972) είναι πρώην διεθνής Γάλλος ποδοσφαιριστής, που αγωνιζόταν ως αμυντικός, και ο παίκτης με τις περισσότερες συμμετοχές στην Εθνική Γαλλίας. Αγωνιζόμενος ως δεξιός οπισθοφύλακας αναδείχθηκε σε ένα από τους κορυφαίους όλων των εποχών στη θέση του.
Μέρκετ

Το Μέρκετ (σουηδικά: Märket, «το Σημάδι», σουηδική προφορά: [ˈmærkə(t)]) είναι μια μικρή ακατοίκητη βραχονησίδα 3,3 στρεμμάτων στη Βαλτική Θάλασσα μεταξύ της Σουηδίας και της Φινλανδίας (στην περιοχή των αυτόνομων νήσων Ώλαντ), η οποία έχει διαιρεθεί μεταξύ των δύο χωρών από τη Συνθήκη της Φρέντρικσαμν του 1809 που καθόρισε τη μεθόριο μεταξύ της Σουηδίας και της Ρωσικής Αυτοκρατορίας, έτσι ώστε περνάει από το κέντρο του νησιού. Το δυτικότερο έδαφος της Φινλανδίας είναι στο Μάερκετ. Η φινλανδική πλευρά του νησιού είναι μέρος του Δήμου Χάμαρλαντ. Η σουηδική πλευρά του νησιού η ίδια διαιρείται από δύο κομητείες της Σουηδίας: την Κομητεία της Ουψάλας (Δήμος Όστχαμαρ) και την Κομητεία της Στοκχόλμης (Δήμος Νόρταλιε).
Θέμα Γερμανίκειας

Το Θέμα Γερμανίκειας ήταν διοικητική διαίρεση της Βυζαντινής Αυτοκρατορίας που καταλάμβανε εδάφη της σημερινής Τουρκίας, τότε Συριακά, με πρωτεύουσα την Γερμανίκεια.

Η πόλη της Γερμανίκειας επανακατελήφθη από του βυζαντινούς το 968 από τον στρατηγό Νικηφόρο Φωκά, και δημιουργήθηκε διοικητική διαίρεση. Έπειτα η Γερμανίκεια χρησιμοποιήθηκε σαν σταθμός από τον Ρωμανό Διογένη κατά την Συριακή εκστρατεία του 1068. 

Μετά την Μάχη του Ματζικέρτ το 1071 και έπειτα τον θάνατο του Διογένη, η Γερμανίκεια ανήκε στην σφαίρα επιρροής του Φιλάρετου Βραχάμιου και αποτέλεσε τμήμα του εφήμερου κρατιδίου του. Μετά το 1084 και την πτώση της Αντιόχειας το 1084 η Γερμανίκεια παρέμεινε υπό την διοίκηση του Βραχάμιου και μετά των γιων του σαν ημιανεξάρτητοι, το 1097 μαρτυρήτε τουρκική φρουρά στην πόλη από τους Σταυροφόρους που την κατέλαβαν κι επέστρεψε σε βυζαντινή διοίκηση. 

Τέλος η πόλη με τα γειτονικά χωριά και ότι παρέμενε στο θέμα δόθηκε στους σταυροφόρους και στον Βαλδουίνο της Βουλώνης από τον Αλέξιο Α΄ Κομνηνό με την Συνθήκη της Δεαβόλεως.

Γνωστοί διοικητές ήταν οι :
* Πανθήριος
* Θωμάς
* Φιλάρετος Βραχάμιος
* Τατούλις Πακουριανός
Στρατηγίς Χουήτ

Η Στρατηγίς Χουήτ, ήταν διοικητική διαίρεση της Βυζαντινής Αυτοκρατορίας, ήταν ένα από τα μικρά σε έκταση αλλά και συνοριακά Θέματα που αποκαλούνταν στρατηγίδες ή στρατηγάτα.

Η περιοχή του Χουήτ είναι άγνωστο ακριβώς που ήταν και ποια πόλη ή περιοχή ήταν, βρισκόταν στα Αρμενικά τότε εδάφη του Ταρών. Διοικούνταν από έναν στρατηγό που ήταν υπόλογος στον διοικητή του Θέματος Ταρώνος.
Στρατηγίς Σασούν

Η Στρατηγίς Σασούν, ήταν διοικητική διαίρεση της Βυζαντινής Αυτοκρατορίας, ήταν ένα από τα μικρά σε έκταση αλλά και συνοριακά Θέματα που αποκαλούνταν στρατηγίδες ή στρατηγάτα.

Η περιοχή του Σασούν βρισκόταν στα Αρμενικά τότε εδάφη του Ταρών και όταν το Ταρών πέρασε στους βυζαντινούς το Σασούν παρέμεινε αυτόνομο κρατίδιο έως ότου το κατέκτησε ο Βασίλειος Β΄ τον 11ο αιώνα. Διοικούνταν από έναν στρατηγό που ήταν υπόλογος στον διοικητή του Θέματος Ταρώνος. Γνωστοί διοικητές της στρατηγίδος ήταν ο Βήκες γύρω στα 1050, και ο Τορνίκ Μαμικονιάν γύρω στα 1058.
Στρατηγίς Αισθιανηνής

Η Στρατηγίς Αισθιανηνής, ήταν διοικητική διαίρεση της Βυζαντινής Αυτοκρατορίας, ήταν ένα από τα μικρά σε έκταση αλλά και συνοριακά Θέματα που αποκαλούνταν στρατηγίδες ή στρατηγάτα.

Η περιοχή της Αισθιανηνής (Hasteank') είχε έδρα το φρούριο Erizay και τις γύρω περιοχές ή χωριά στα Αρμενικά τότε εδάφη του Ταρών και βρισκόταν στους πρόποδες του Αραράτ. Διοικούνταν από έναν στρατηγό που ήταν υπόλογος στον διοικητή του Θέματος Ταρώνος, γνωστός διοικητής ήταν ο Ιβανί (Iwane) .
Ντιάν Άρμπους

Η Ντιάν Άρμπους ("Diane Arbus", , Νέα Υόρκη, 14 Μαρτίου 1923 – 26 Ιουλίου 1971) ήταν Αμερικανίδα φωτογράφος και δημοσιογράφος, φημισμένη για τα ρεπορτάζ της σε αμερικάνικα περιοδικά ευρείας κυκλοφορίας με θέμα τον κόσμο του περιθωρίου και της νύχτας. Ήταν η πρώτη γυναίκα με έκθεση στην Μπιενάλε της Βενετίας. Έχει συγγράψει το "Aperture Monograph", βιβλίο για την τέχνη της φωτογραφίας, το οποίο έχει κάνει ρεκόρ πωλήσεων στο είδος του. Τιμήθηκε μετά θάνατο με έκθεση στο Μουσείο Μοντέρνας Τέχνης στη Νέα Υόρκη.
Ρόκκα Παολίνα

thumb|upright=1.4|Άποψη του φρουρίου σε πίνακα του 19ου αιώνα.
Η Ρόκκα Παολίνα είναι φρούριο στην πόλη Περούτζια της Ιταλίας.
Εστέπα

Η Εστέπα (στα ισπανικά: Estepa) είναι δήμος και πόλη που βρίσκεται στην επαρχία της Σεβίλλης στην Ανδαλουσία. Είναι γνωστή ως το «Μπαλκόνι της Ανδαλουσίας». Στη ρωμαϊκή εποχή κοντά στη σημερινή πόλη βρισκόταν η πολίχνη της "Ostippo". Μεταξύ 16ου και 17ου αιώνα η πόλη γνώρισε ακμή κάτω από την καθοδήγηση των Μαρκήσιων της Εστέπα.

Το ελαιόλαδο που παράγεται στη φυσική επαρχία της Εστέπα, τη Νότια Οροσειρά της Σεβίλλης, είναι Προστατευόμενης Ονομασίας Προέλευσης. Πολύ γνωστά είναι και τα mantecados της περιοχής, που είναι επίσης προϊόντα ΠΟΠ.
Λόρα δελ Ρίο

Η Λόρα δελ Ρίο (στα ισπανικά: Lora del Río) είναι δήμος και κωμόπολη που βρίσκεται στην επαρχία της Σεβίλλης στην Ανδαλουσία. Στη ρωμαϊκή εποχή στο χώρο της σημερινής κωμόπολης υπήρχε η ρωμαϊκή Axati.
Μορόν ντε λα Φροντέρα

Το Μορόν ντε λα Φροντέρα (στα ισπανικά: Morón de la Frontera) είναι δήμος και πόλη που βρίσκεται στην επαρχία της Σεβίλλης στην Ανδαλουσία. Ως πόλη ανάγεται στον οικισμό που υπήρχε ήδη από την προϊστορία στο χώρο του σημερινού κάστρου της. Οι Ρωμαίοι αποκαλούσαν την πόλη "Maurorum", λόγω της παρουσιάς κατοίκων από την βόρεια Αφρική. Με την κατάκτηση της Κοιλάδας του Γουαδαλκιβίρ από τον Φερδινάνδο Γ΄ της Καστίλης στα μέσα του 13ου αιώνα, η αραβική πολίχνη "Mawrur" έλαβε τον επιθετικό προσδιορισμό «de la Frontera» ('του συνόρου') λόγω της εγγύτητας των συνόρων με το Εμιράτο της Γρανάδα. Η σύγχρονη ιστορία της κυριαρχείται από την παρουσία της ομώνυμης αεροπορικής βάσης, που από το 1953 χρησιμοποιείται από τις ΗΠΑ.
Ράιαν Ουάιτ

Ο Ράιαν Γουέιν Ουάιτ (αγγλικά: "Ryan Wayne White", 6 Δεκεμβρίου 1971 - 8 Απριλίου 1990) ήταν Αμερικανός έφηβος, από το Κόουκομο της Ιντιάνα, γνωστός επειδή έγινε αφίσα για το AIDS στις ΗΠΑ, αφού πρώτα αποβλήθηκε από το σχολείο του, εξ αιτίας της ασθένειάς του. Ως αιμοφιλικός, μολύνθηκε με HIV, μετά από αγωγή αίματος που υπέστη και διαγνώσθηκε τον Δεκέμβριο του 1984, ενώ του δόθηκαν 6 μήνες ζωής. Οι ιατροί είπαν ότι δεν αποτελεί απειλή μετάδοσης για τους άλλους μαθητές, αλλά εκείνη την εποχή, λίγα ήταν γνωστά για το AIDS. O Ουάιτ, κατόπιν, προσπάθησε να γυρίσει στο σχολείο, όμως πολλοί γονείς και δάσκαλοι από το Κόουκομο ήταν εναντίον αυτής του της ενέργειας, θεωρώντας ότι η ασθένεια θα μπορούσε να μεταδοθεί μέσω σωματικών υγρών, αφού πολλά παιδιά ισχυρίστηκαν ότι ο Ουάιτ τους είχε απειλήσει ότι θα τους μολύνει με το σάλιο του ή το αίμα του. Εν τω μεταξύ το Δυτικό Σχολείο βρισκόταν στην περιοχή Ρόσβιλ, έξω από το Κόουκομο, και δεν ήταν μέρος του συστήματος του τοπικού σχολείου του Κόουκομο. Μια μακρά διαμάχη ξεκίνησε με το σχολικό σύστημα της περιοχής και τα Μέσα. Η υπόθεση αυτή έκανε δημοφιλή τον Ουάιτ και εκπρόσωπο του AIDS, τόσο στην έρευνά του όσο και στη δημόσια εκπαίδευση. Εκπλήσσοντας τους γιατρούς του, ο Ουάιτ έζησε παραπάνω από πέντε χρόνια από ό,τι είχαν προβλέψει, ήτοι ένα μήνα πριν αποφοιτήσει από το λύκειο.

Πριν από τον Ουάιτ, η κοινωνία θεωρούσε ότι το AIDS αφορούσε περισσότερο την κοινότητα των ομοφυλόφιλων, επειδή ο πρώτος που διαγνώσθηκε ήταν ομοφυλόφιλος. Η αντίληψη αυτή άλλαξε με το πέρας του καιρού, καθώς πολλοί έγιναν φορείς όπως ο Μάτζικ Τζόνσον, ο Άρθουρ Έις, οι Ρέι Μπράδερς και ο Κίμπερλι Μπεργκάλις, οι οποίοι εμφανίσθηκαν στα Μέσα, προσπαθώντας να εντείνουν την προσπάθεια για περαιτέρω έρευνα σχετικά με την υπόθεση, αλλά και να ενημερώσουν τη δημόσια εκπαίδευση, δημιουργώντας πλέον την πεποίθηση ότι πρόκειται για μία επιδημία. Το Αμερικανικό Κογκρέσο, πέρασε νομοθεσία για το AIDS, λίγο μετά τον θάνατο του Ουάιτ (Ryan White CARE Act). Το πρόγραμμα εξουσιοδοτήθηκε διπλά, και το "Ράιαν Ουάιτ Πρόγραμμα", είναι το κυριότερο, που παρέχει υπηρεσίες σε ανθρώπους/φορείς, του HIV/ADIS στις ΗΠΑ.
Βιγιακαρίγιο

Το Βιγιακαρίγιο (ισπανικά: "Villacarrillo") είναι δήμος και κωμόπολη που βρίσκεται στην επαρχία της Χαέν στην Ανδαλουσία. Η κωμόπολη ανάγεται στο αραβικό φρούριο και τον οικισμό που το περιέβαλε που επόπτευε την ευρύτερη πεδιάδα.

Παραδοσιακή οικονομική δραστηριότητα της φυσικής επαρχίας των Λας Μπίγιας είναι η καλλιέργεια της ελιάς και η παραγωγή ελαιόλαδου.
Χόδαρ

Το Χόδαρ (στα ισπανικά: Jódar) είναι δήμος και κωμόπολη που βρίσκεται στην επαρχία της Χαέν στην Ανδαλουσία. Κάτω από την αραβική εξουσία αναδείχθηκε σε σημαντική πολίχνη της Χαέν, με σημαντική παραγωγή ελαιόλαδου.
Λινάρες

Το Λινάρες (στα ισπανικά: Linares) είναι δήμος και πόλη που βρίσκεται στην επαρχία της Χαέν στην Ανδαλουσία. Στη ρωμαϊκή εποχή κοντά στη σημερινή πόλη βρισκόταν η ιβηρική, και μετέπειτα ρωμαϊκή, Castulo, πρωτεύουσα της Ορητανίας. Η σημερινή πόλη εξελίχθηκε μόνο μετά τον 19ο αιώνα, βάσει της βιοτεχνικής και μεταλλευτικής παραγωγής (μόλυβδος). Σήμερα είναι μια πόλη μεσαίου μεγέθους με σταθερούς ρυθμούς ανάπτυξης, όντας το κύριο βιομηχανικό κέντρο της επαρχίας της Χαέν.
Καθόρλα

Η Καθόρλα (στα ισπανικά: "Cazorla") είναι δήμος και κωμόπολη που βρίσκεται στην επαρχία της Χαέν στην Ανδαλουσία. Στη ρωμαϊκή εποχή η ομώνυμη οροσειρά ήταν γνωστή ως "Mons Argentarum" λόγω της παρουσίας κοιτασμάτων αργύρου. Μετά την κατάκτηση της επαρχίας της από τον Φερδινάνδο Γ΄ της Καστίλλης στα μέσα του 13ου αιώνα, η Καθόρλα έγινε το κέντρο μιας σειράς από φρούρια που λειτουργούσαν ως συνοριακά φυλάκια μεταξύ της Καστίλης και του Εμιράτου της Γρανάδα.

Η συνοριακή αυτή δομή ονομάστηκε "Adelantamiento de Cazorla". Περιέκλυε τα χωριά γύρω από τον Άνω Γουαδαλκιβίρ και είχε ως κύριους πυρήνες της την Καθόρλα και την Κεσάδα. Ως έδαφος ανήκε την Αρχιεπισκοπή του Τολέδο που είχε τον πλήρη έλεγχό της τόσο σε θέματα διοίκησης όσο και σε στρατιωτικά θέματα.

Το ελαιόλαδο που παράγεται στην φυσική επαρχία της Οροσειράς της Καθόρλα είναι Προστατευόμενης Ονομασίας Προέλευσης.
Ποθοβλάνκο

Το Ποθοβλάνκο (στα ισπανικά: Pozoblanco) είναι δήμος και κωμόπολη που βρίσκεται στην επαρχία της Κόρδοβα στην Ανδαλουσία. Είναι μια πρόσφατα χτισμένη κωπόπολη καθώς από την χριστιανική κατάκτηση της Κάτω Ανδαλουσίας μέχρι τον 19ο αιώνα δεν είχε ξεχωριστό χαρακτήρα παρά ανήκε στην κοινότητα των Επτά Πεδρότσες.
Λουθένα

Η Λουθένα (ισπανικά: Lucena) είναι ο δεύτερος σημαντικότερος δήμος και πόλη της επαρχίας της Κόρδοβας στην Ανδαλουσία. Το όνομά της προέρχεται από τα εβραϊκά (אלי הושענא, "Eli ossana", 'ο Θεός να μας φυλάει') καθώς υπήρξε η πόλη με τη μεγαλύτερη συγκέντρωση εβραίων της Αλ-Άνταλους μέχρι την εισβολή των Αλμοαδών το 1148. 

Σήμερα είναι η δεύτερη σημαντικότερη πόλη της επαρχίας μετά την Κόρδοβα. Το ελαιόλαδο που παράγεται στην φυσική επαρχία της Υποβαιτικής είναι Προστατευόμενης Ονομασίας Προέλευσης.
Λέπε

Η Λέπε (ισπανικά: Lepe) είναι δήμος και πόλη που βρίσκεται στην επαρχία της Ουέλβα στην Ανδαλουσία. Αποτελεί τη δεύτερη μεγαλύτερη πόλη της επαρχίας. Ιστορικά η πόλη ανάγεται στα αραβικά χρόνια, όταν και αναπτύχθηκε υπό την ονομασία της Labb. Μετά την καστιλιανική κατάκτηση ανήκε στον οίκο της Μεδίνα Σιδόνια μαζί με το γειτονικό Αγιαμόντε. Λόγω του μεγάλου σεισμού του 1755, γνωστού ως σεισμού της Λισαβόνας, που κατέστρεψε μεγάλο μέρος της αρχιτεκτονικής της κληρονομιάς, σήμερα απουσιάζουν από την πόλη κτίρια ιδιαίτερου ενδιαφέροντος.
Σέσαρ Λουίς Μενότι

Ο Σέσαρ Λουίς Μενότι ("César Luis Menotti" ) ισπανική : [ˈsesaɾ ˈlwis meˈnoti], γνωστός ως "El Flaco" ("Ο λιγνός") είναι Αργεντινός προπονητής και πρώην ποδοσφαιριστής που, ως προπονητής, κέρδισε το Παγκόσμιο Κύπελλο Ποδοσφαίρου 1978 για την Αργεντινή.
Πάλμα δελ Κοντάδο

H Πάλμα δελ Κοντάδο (ισπανικά: La Palma del Condado) είναι δήμος και πόλη που βρίσκεται στην επαρχία της Ουέλβα στην Ανδαλουσία. Χαρακτηρίζεται από μια μεγάλη οινοπαραγωγική παράδοση.
Αλβόξ

Το Αλβόξ (ισπανικά: Albox) είναι δήμος και κωμόπολη που βρίσκεται στην επαρχία της Αλμερίας στην Ανδαλουσία. Το όνομά του σημαίνει «ο πύργος» στα αραβικά.
Μίνας δε Ριοτίντο

Η Μίνας δε Ριοτίντο (ισπανικά: Minas de Riotinto, δηλαδή 'Μεταλλεία του ποταμού Τίντο') είναι δήμος και κωμόπολη που βρίσκεται στην επαρχία της Ουέλβα στην Ανδαλουσία. Όπως δηλώνει το όνομά της, η ιστορία της κωμόπολης είναι στενά συνδεδεμένη με τα τοπικά μεταλλεία, από τα διαχρονικά σημαντικότερα της Ιβηρικής χερσονήσου, που άρχισαν να γίνονται αντικείμενο ευρείας εκμετάλλευσης και να προκαλούν την ίδρυση της πόλης γύρω στα μέσα του 19ου αιώνα.

Η φυσική κομητεία της Λεκάνης των Μεταλλείων παραδοσιακά αποτελεί μέρος του Αντέβαλο, της ευρύτερης συνοριακής περιοχής με την Πορτογαλία. Η πρώτη σύγχρονη μεταλλευτική εταιρεία υπήρξε η Rio Tinto Company Limited.
Μπέλεθ-Ρούβιο

Η Μπέλεθ-Ρούβιο (στα ισπανικά: Vélez-Rubio) είναι δήμος και κωμόπολη που βρίσκεται στην επαρχία της Αλμερίας στην Ανδαλουσία. Η παρούσα κωμόπολη ιδρύθηκε τον 15ο αιώνα μετά την καστιλιανική κατάκτηση του Εμιράτου της Γρανάδα.Ο παλαιός πυρήνας της χαρακτηρίζεται από την παρουσία ενός αρχιτεκτονικού συνόλου που περιλαμβάνει κατασκευές θρησκευτικού και πολιτικού χαρακτήρα της περιόδου μεταξύ 18ου και 19ου αιώνα, όπως την εκκλησία της "Nuestra Señora de la Encarnación".
Νουέβο Τσάγρες

Το Νουέβο Τσάγρες (ισπανικά: "Nuevo Chagres", ισπανική : [ˈnweβo ˈtʃaɣɾes]) είναι παραθαλάσσια πόλη στην επαρχία Κολόν του Παναμά και η πρωτεύουσα της Περιφέρειας Τσάγρες. Ο πληθυσμός του από το 1990 ήταν 327 κατοίκων και είχε έναν πληθυσμό 499 κατοίκων από το 2010.

Η πόλη πήρε το όνομά της από το ιστορικό οικισμό του Τσάγρες, ο οποίος βρίσκεται περίπου 130 χλμ στα βορειοδυτικά, στις εκβολές του ποταμού Τσάγρες. Αν και ο ποταμός ήταν έξω από το αρχικό όριο της Ζώνης Διώρυγας του Παναμά, εκείνο το όριο επεκτάθηκε το 1916 για να συμπεριλάβει τις εκβολές του ποταμού Τσάγρες. Η πόλη του Τσάγρες ερημώθηκε έπειτα, και οι προηγούμενοι κάτοικοι του μεταφέρθηκαν στο Νουέβο Τσάγρες.
Ουέρκαλ-Οβέρα

H Ουέρκαλ-Οβέρα (στα ισπανικά: Huércal-Overa) είναι δήμος και κωμόπολη που βρίσκεται στην επαρχία της Αλμερίας στην Ανδαλουσία.
Θέμα Μυλάσσης και Μελανουδίου

Το Θέμα Μυλάσσης και Μελανουδίου ήταν διοικητική διαίρεση της Βυζαντινής Αυτοκρατορίας, μικρό Θέμα, στην νοτιοδυτική Μικρά Ασία κατά τον 12ο και 13ο αιώνα.

Πρώτη μαρτυρία για το θέμα μαρτυρείται το 1127/1128, και δημιουργήθηκε πιθανότατα λίγο μετά το 1110, είτε από τον Αλέξιο Α΄ Κομνηνό (1081 - 1118), ή από τον γιο και διάδοχό του Ιωάννη Β΄ Κομνηνό (1118-1.143), στην περιοχή που ανέκτησε από τους Σελτζούκους Τούρκους κατά τη διάρκεια της δεκαετίας του 1090. Αρχικά ονομάστηκε "θέμα των Μυλάσων", έπειτα μετονομάστηκε και μεταφέρθηκε η έδρα του από τα Μύλασσα στην πόλη του Μελανουδίου, άγνωστο που ακριβώς βρισκόταν, νότια της Μιλήτου περίπου ανάμεσα στα 1150 και 1175.

Το θέμα αποτελούσε το μεγαλύτερο μέρος της περιοχής της Καρίας, από τον Μαίανδρο ποταμό, στα βόρεια, έως την κοιλάδα του ποταμού Μορσύνου στα ανατολικά. Η ακτή όμως ανήκε στο Θέμα Κιβυρραιωτών και, μετά την διάλυση του τελευταίου κάποια στιγμή κατά τη διάρκεια της βασιλείας του Μανουήλ Α΄ Κομνηνού (1143-1180), ενώθηκε με τα κοντινά νησιά των Δωδεκανήσων, κυρίως την Κω. Μερικοί από τους δούκες των Μυλάσων και Μελανουδίου φαίνεται να έχουν ασκήσει εξουσία και στην ακτή και τα παράκτια νησιά.

Η περιοχή παρέμεινε στο βυζαντινό έλεγχο έως ότου κατακτήθηκε από τους Τούρκους κατά την αρχή της βασιλείας του Ανδρόνικου Β΄ Παλαιολόγου (1282-1328). Είναι αξιοσημείωτο για τον αριθμό των Βυζαντινών οχυρώσεων που σώζονται, καθώς και για την ακμάζουσα μοναστική κοινότητα στο Όρος Λάτρος.

Το Θέμα υποδιαιρούνταν σε καπετανίκια, γνωστά είναι της Σμύρνης, Αβύδου, Αναίας και Υλλαρίμων

Γνωστοί διοικητές ήταν οι :
* Μιχαήλ Ξηρός, 1127-1129
* Θεόδωρος Πεπανός, 1128-
* Θεόδοτος Καλόθετος, 1259
* Ιωάννης Σελαγίτης, 1262
* Ανδρόνικος Δούκας Άγγελος, -1175
* Ανδρόνικος Καντακουζηνός, 1175-
* Βασίλειος Βατάτζης, 1189
* Μιχαήλ Δούκας, ανάμεσα στα 1190-1195
* Ιωάννης Τζυκής, αρχές 13ου αιώνα
* Ιαννάκιος Γαβράς, 13ος αιώνας
Έθιχα

Η Έθιχα (στα ισπανικά: Écija) είναι δήμος και πόλη που βρίσκεται στην επαρχία της Σεβίλλης στην Ανδαλουσία. Είναι από τις παλαιότερες πόλεις της Ανδαλουσίας, με την ίδρυσή της δίπλα στον ποταμό Χενίλ υπό την ονομασία Astigi να ανάγεται στου Ταρτήσσιους κατά τον 8ο π.Χ. αιώνα. Ο εκρωμαϊσμός της κατά τον δεύτερο αιώνα π.Χ. είδε την ίδρυση της Colonia Augusta Firma Astigi από την οποία περνούσε η Αυγούστεια Οδός. Επί Βησιγότθων ήταν επίσης σημαντικό περιφερειακό κέντρο μια πραγματικότητα που συνεχίστηκε και επί Αράβων. Κατακτήθηκε το 1230 από τον Φερδινάνδο Γ΄ της Καστίλης κι ενσωματώθηκε στο βασίλειο της Σεβίλλης. 

Σήμερα είναι γνωστή ως το «τηγάνι της Ανδαλουσίας» λόγω της ακραίας ζέστης που επικρατεί εκεί κατά τους θερινούς μήνες Ενώ οικονομικά παίζει τον ρόλο της «αγροτόπολης», δηλαδή το αστικό κέντρο αναφοράς της αγροτικής της ενδοχώρας.
Λεονάρδο Φάβιο

Ο Λεονάρδο Φάβιο ("Leonardo Favio", ισπανική : [leoˈnarðo ˈfaβjo], 28 Μαΐου 1938 - 5 Νοεμβρίου 2012) πραγματικό όνομα: Φουάδ Χόρχε Χούρι ("Fuad Jorge Jury") ήταν αργεντινός τραγουδιστής, ηθοποιός, σκηνοθέτης και σεναριογράφος.

Πολύ αγαπημένος στη Λατινική Αμερική, ήταν ένας από τους πιο επιτυχημένους αργεντινούς τραγουδιστές στις δεκαετίες του 60 και του 70 με μεγάλες επιτυχίες όπως "Fuiste mía un verano", "Ella, ella ya me olvidó", "Quiero aprender de memoria", "Ding, dong, las cosas del amor" και "La cita".

Πρωταγωνίστησε σε πολλές ταινίες. Η ταινία του "Nazareno Cruz and the Wolf" ("Nazareno Cruz y el lobo") του 1975 προτάθηκε στο 9ο Διεθνές Φεστιβάλ Κινηματογράφου της Μόσχας.

Κατά τη στιγμή που άρχισε να τραγουδήσει στο κοινό, ήταν ήδη ένας σκηνοθέτης. Η πρώτη ταινία του - Crónica de un niño solo - και η δεύτερη - El romance del Aniceto y la Francisca - ανταγωνίζονται στην συναίνεση των αργεντινών κριτικών για να θεωρείται η καλύτερη αργεντίνικη ταινία όλων των εποχών, ενώ η συναίνεση είναι σχεδόν ομόφωνη ότι ο Λεονάρδο Φάβιο είναι ο καλύτερος αργεντινός σκηνοθέτης όλων των εποχών.

Πέθανε στις 5 Νοεμβρίου 2012 στο Μπουένος Άιρες σε ηλικία 74 ετών
NGC 2170

Το NGC 2170 είναι ένα νεφέλωμα ανάκλασης στον αστερισμό του Μονόκερου. Το ανακάλυψε ο Γουίλιαμ Χέρσελ (William Herschel) στις 16 Οκτωβρίου 1784.
NGC 5822

Το NGC 5822 είναι ανοικτό σμήνος στον αστερισμό του Λύκου.
NGC 5986

Το NGC 5986 είναι σφαιρωτό σμήνος στον αστερισμό του Λύκου.
NGC 5882

Το NGC 5882 είναι πλανητικό νεφέλωμα στον αστερισμό του Λύκου. Έχει φαινόμενο μέγεθος 9,4. Το ανακάλυψε ο Τζον Χέρσελ (John Frederick William Herschel) στις 27 Σεπτεμβρίου 1834.
Γεώργιος Ματθαιουδάκης

Ο Γεώργιος Ματθαιουδάκης (1923 - 2005) ήταν Έλληνας δικηγόρος, που υπηρέτησε ως βουλευτής Θεσσαλονίκης.
NGC 145

thumb|right|250px|NGC 145

Ο NGC 145 ή Arp 19 είναι ραβδωτός σπειροειδής γαλαξίας στον αστερισμό Κήτος. Απέχει περίπου 13,5 μεγαπαρσέκ (45 εκατομμύρια έτη φωτός). Είναι γνωστός για τους σπειροειδείς βραχίονές του. Τον ανακάλυψε ο Τζον Χέρσελ (John Frederick William Herschel) στις 9 Οκτωβρίου 1828.
Ναός του Μπελ

Ο Ναός του Μπελ ( Αραβικά: معبد بل‎), γνωστός και ως Ναός του Βάαλ-Δία, ήταν ένα αρχαίο λίθινο ερείπιο στην Παλμύρα της Συρίας. Ο ναός ονομάστηκε για τον Μεσοποτάμιο θεό Μπελ, που λατρεύονταν στην Παλμύρα ως μέρος της τριάδας με τον σελήνιο θεό Αγκλιμπόλ και τον ηλιακό θεό Γιαρχιμπόλ,και αφιερώθηκε το 32 μ.Χ. Έως το έτος 2015, τα ερείπιά του θεωρούνταν τα καλύτερα διατηρούμενα στην Παλμύρα. 

Τα ερείπια του ναού καταστράφηκαν από το αυτοαποκαλούμενο Ισλαμικό Κράτος του Ιράκ και του Λεβάντε τον Αύγουστο 2015.
Όμηρος ο Βυζάντιος

Ο Όμηρος ο Βυζάντιος (4ος-3ος αιώνας π.Χ.) ήταν αρχαίος Έλληνας λόγιος και τραγωδός με καταγωγή από την πόλη του Βυζαντίου. Σύμφωνα με το λεξικό Σούδα η μητέρα του ήταν η επίσης ποιήτρια Μοιρώ η Βυζαντία, και ο ίδιος ονομάζονταν και ως "ο Νεότερος" ώστε να διακρίνεται από τον παλαιό και διάσημο επικό ποιητή του 9ου αιώνα π.Χ. Όμηρο.

Διακρίθηκε στις αρχές του 3ου αιώνα π.Χ., στην αυλή του Πτολεμαίου Β´ Φιλάδελφου στην Αλεξάνδρεια, όπου μαζί με τον κύριο αντίπαλο του τον Σωσίθεο, συγκαταλέγεται ανάμεσα στους 7 σπουδαίους τραγικούς ποιητές του Αλεξανδρινού κανόνα. Του αποδίδονται πάνω από 40 έργα (ανάλογα με την πηγή, 45, 47 ή 57) από τα οποία δεν διασώζεται κανένα. Το μόνο που διασώζεται από ένα από τα έργα του είναι ο τίτλος με την ονομασία "Ευρυπύλεια" το οποίο πιθανώς αναφέρεται σε κάποιον Ευρύπυλο από τους πολλούς της ελληνικής μυθολογίας. Αναφέρεται επίσης πως το άγαλμα του κοσμούσε το "γυμνάσιο του Ζεύξιππου" στο Βυζάντιο.
Rai 5

Το Rai 5 είναι ένα τηλεοπτικό κανάλι της ιταλικής κρατικής ραδιοτηλεόρασης Rai. Το κανάλι πήρε την θέση του "Rai Extra". Εκπέμπει προγράμματα για την τέχνη, τη μόδα, το χορό, την όπερα, το θέατρο, την κουζίνα, τα ταξίδια και ντοκιμαντέρ.
Πανεπιστήμιο της Λα Λαγούνα

thumb|250px|Λογότυπο του Πανεπιστημίου.
Το Πανεπιστήμιο της Λα Λαγούνα (ισπανικά: "Universidad de La Laguna") βρίσκεται στο Σαν Κριστόμπαλ ντε Λα Λαγούνα, στο νησί της Τενερίφης. Είναι το παλαιότερο πανεπιστήμιο στις Κανάριες Νήσους. Έχει έξι πανεπιστημιουπόλεις: "Κεντρική", "Αντσιέτα", "Γκουαχάρα", "Όφρα", "Νότια πανεπιστημιούπολη" και "Σάντα Κρουθ ντε Τενερίφε".

Το 2015 έχει συμπεριληφθεί στην κατάταξη των 500 κορυφαίων πανεπιστημίων του κόσμου. Επιπλέον, θεωρείται επίσης το πρώτο πανεπιστήμιο στην Ισπανία, στην επιστημονική συνεργασία.
Rai 2

thumb|right|Το λογότυπο του Rai Due
Το Rai 2 είναι το δεύτερο από τα τρία κύρια τηλεοπτικά κανάλια της ιταλικής δημόσιας ραδιοτηλεόρασης Rai. Τα άλλα δύο κανάλια είναι το Rai 1 και Rai 3. Το Rai 2 εξέπεμψε για πρώτη φορά στις 4 Νοεμβρίου 1961. Την δεκαετία του '80 ήταν γνωστό για τις πολιτικές πεποιθήσεις στο Ιταλικό Σοσιαλιστικό Κόμμα. Τα τελευταία χρόνια έχει δώσει βάση στα talk shows και στην τηλεόραση της πραγματικότητας και της ψυχαγωγίας. Το κανάλι μεταδίδεται και σε υψηλή ευκρίνεια από τον Σεπτέμβριο του 2013.
NGC 5824

To NGC 5824 είναι σφαιρωτό σμήνος στον αστερισμό του Λύκου. Οι αστρονόμοι James Dunlop (1826), Τζον Χέρσελ (1831) και Έντουαρντ Έμερσον Μπάρναρντ (1882) ισχυρίστηκαν ότι το ανακάλυψαν ανεξάρτητα ο ένας από τον άλλο. Είναι δυνατή η παρατήρησή του με μικρά τηλεσκόπια, όμως απαιτούνται ισχυρότερα όργανα για να γίνει διακριτός ο αστρικός πυρήνας του.
Rai 3

Το Rai 3 είναι το τρίτο κανάλι της δημόσιας ραδιοτηλεόρασης της Ιταλίας, η οποία διαθέτει και άλλα κανάλια, μεταξύ άλλων το Rai 1 και το Rai 2. Το κανάλι άρχισε να εκπέμπει στις 15 Δεκεμβρίου του 1979.
NGC 2040

Το NGC 2040 είναι ανοικτό σμήνος σε απόσταση 160.000 ετών φωτός<ref name="esa/hubble"></ref> στον αστερισμό της Δοράδος. Πρόκειται για σχηματισμό νέων άστρων σε μια από τις μεγαλύτερες περιοχές γενέσεως αστέρων του Μεγάλου Νέφους του Μαγγελάνου.
Εταιρεία Δικαίου και Αρμονίας

Η Εταιρεία Δικαίου και Αρμονίας, (κινεζικά: 義和 拳? πινγίν: Yìhéquán? Wade: Ι-Χo Τσουάν, μερικές φορές και ως (EFEO); Ι-ho-kiuên), και μεταφράζεται ως γροθιές δικαιοσύνης - αρμονίας, ή μαχητές για τη δικαιοσύνη και την αρμονία, ή πολιτοφυλακή της δικαιοσύνης και ομόνοιας (κινέζικα: 義和團? πινγίν: Yìhétuán? Wade: Yi Χο Tuan) ήταν μια μυστική κινεζική εταιρεία, τα μέλη της οποίας έγιναν περισσότερο γνωστά από το αυθαίρετο όνομα μπόξερς (πυγμάχοι) που τους έδωσαν οι Δυτικοί και ειδικότερα από την εξέγερση τους, Εξέγερση των Μπόξερς την περίοδο 1899 - 1901.

Η Εταιρεία την εποχή εκείνη που αριθμούσε μεταξύ πενήντα και εκατό χιλιάδες μέλη, είχε ξενοφοβικό χαρακτήρα διακείμενη ενάντια της δυναστείας, των Δυτικών ιμπεριαλιστών που κυριολεκτικά έκαναν ότι ήθελαν καθώς και των Ιαπώνων, όπως επίσης και εναντίον των ιεραποστόλων και χριστιανών. Λίγο όμως αργότερα η κινεζική Αυτοκρατορία προσλαμβάνοντας αυτή ως πολιτοφυλακή την χρησιμοποίησε στην καταπολέμηση της επιρροής των ξένων δυνάμεων.
NGC 2082

Ο NGC 2082 είναι γαλαξίας στον αστερισμό της Δοράδος. Αρχικά εντάσσονταν στην ομάδα γαλαξιών της Δοράδος, αλλά πλέον δεν είναι δεκτή αυτή η κατηγοριοποίηση. Ανακαλύφθηκε από τον Τζων Χέρσελ (John Herschel) στις 30 Νοεμβρίου 1834.

Ο αστρονόμος Ρόμπερτ Έβανς (Robert Evans) ανακάλυψε στον γαλαξία αυτό ένα σουπερνόβα τύπου ΙΙ, το 1992ba.
Οδιέλ

Ο Οδιέλ (στα ισπανικά: Odiel) είναι ποταμός της επαρχίας της Ουέλβα. Μαζί με τον ποταμό Τίντο, τον οποίο συναντά λίγο πριν τις εκβολές του στον Ατλαντικό, ανήκει στις ατλαντικές υδρογραφικές λεκάνες της Ανδαλουσίας. 

Στην αρχαιότητα και κατά την μουσουλμανική περίοδο στις κοινές του εκβολές υπήρχαν πλήθος χωριών που ασχολούντο με την επεξεργασία του ψαριού και την εξαγωγή διάφορων προϊόντων, μεταξύ των οποίων και το περίφημο "garum".
Μόσχος ο Συρακούσιος

Ο Μόσχος ο Συρακούσιος (2ος αιώνας π.Χ.) ήταν αρχαίος Έλληνας βουκολικός ποιητής και μαθητής του Αλεξανδρινού λόγιου Αρίσταρχου της Σαμοθράκης. Γεννήθηκε στις Συρακούσες της Μεγάλης Ελλάδας και το κύριο μέρος του έργου του έλαβε χώρα στα μέσα του 2ου αιώνα π.Χ..
NGC 4833

Το NGC 4833 είναι σφαιρωτό σμήνος το οποίο απέχει 21.200 έτη φωτός και βρίσκεται στον αστερισμό της Μυίας. Υπολογίζεται ότι είναι περίπου κατά δύο δισεκατομμύρια έτη παλαιότερο από τα σμήνη Μεσιέ 5 και Μεσιέ 92. Το ανακάλυψε ο Νικολά Λουί ντε Λακάιγ (Nicolas Louis de Lacaille) κατά την διάρκεια του ταξιδιού του στη νότια Αφρική στα 1751-52. Αργότερα το παρατήρησαν οι James Dunlop και Τζον Χέρσελ (John Herschel) που διέθεταν ισχυρότερα όργανα.
NGC 2438

thumb|right|250px|NGC 2438
Το NGC 2438 είναι πλανητικό νεφέλωμα σε απόσταση περίπου 3.000 ετών φωτός στον αστερισμό Πρύμνα. Το ανακάλυψε ο Γουίλιαμ Χέρσελ (William Herschel) στις 19 Μαρτίου 1786.. Φαίνεται εντός του Μεσιέ 46, αλλά κατά πάσα πιθανότητα δεν σχετίζεται με αυτό, διότι υπάρχει διαφορά στην ακτινική ταχύτητα.

Έχει μεγάλο γαλακτικό δακτύλιο, ενώ υπάρχουν ενδείξεις πως η ευκολότερα ορατή πλευρά του έχει τις απαρχές της στον θάνατο ενός ερυθρού γίγαντα στο κέντρο του. Ο κεντρικός αστέρας του νεφελώματος είναι ένας λευκός νάνος που έχει φαινόμενο μέγεθος 17,7. Πρόκειται για έναν από τους θερμότερους αστέρες με θερμοκρασίες στην επιφάνεια που ανέρχονται στους 75.000 K (74.700 °C).
Χενίλ

Ο Χενίλ (ισπανικά: "Genil") είναι ο δεύτερος μεγαλύτερος ποταμός της Ανδαλουσίας. Πηγάζει στην Σιέρρα Νεβάδα της επαρχίας της Γρανάδας. Μερικά χιλιόμετρα μετά τις πηγές του περνάει μέσα από την πόλη της Γρανάδας, όπου δέχεται τα ύδατα του χειμάρρου Ντάρο. Στη συνέχεια διασχίζει τις κωμοπόλεις Λόχα (Γρανάδα), Πουέντε Χενίλ (Κόρδοβα) και Έθιχα (Σεβίλλη) και μετά από μια συνολική πορεία 359 χιλιομέτρων εκβάλλει στον ποταμό Γουαδαλκιβίρ στο ύψος της κωμόπολης της επαρχίας της Κόρδοβας, Πάλμα δελ Ρίο. 

Το όνομά του προέρχεται από την ιβηρική ονομασία "Singilis." Επί Ιακώβου Α΄ Βοναπάρτη, κατά τον πρώτο διαχωρισμό της Ισπανίας σε επαρχίες η μετέπειτα επαρχία της Γρανάδας πήρε προσωρινά το όνομα του ποταμού.
NGC 1042

Ο NGC 1042 είναι σπειροειδής γαλαξίας στον αστερισμό Κήτος. Βρίσκεται κοντά στον επίσης σπειροειδή γαλαξία NGC 1035. Και οι δύο έχουν παρόμοιες μετατοπίσεις προς το ερυθρό, γεγονός που ενδέχεται να σημαίνει ότι υπάρχει αλληλεπίδραση ανάμεσα τους.
NGC 2775

Ο NGC 2775 ή Caldwell 48 είναι σπειροειδής γαλαξίας στον αστερισμό του Καρκίνου. Τον ανακάλυψε ο Γουίλιαμ Χέρσελ (William Herschel) το 1783.
Ο NGC 2775 είναι ο σημαντικότερος μιας μικρής ομάδας γαλαξιών που παίρνει το όνομά της από τον ίδιο (Ομάδα NGC 2775) και ανήκει στο Υπερσμήνος της Παρθένου. Στην Ομάδα του NGC 2775 περιλαμβάνονται επίσης τα NGC 2777 και UGC 4781.
Το SN1993z είναι το μόνο γνωστό σουπερνόβα αυτού του γαλαξία.
Ζηλωτός

Ο Ζηλωτός (1ος αιώνας μ.Χ.) ήταν αρχαίος Έλληνας επιγραμματοποιός του οποίου διασώζεται ένα επίγραμμα στην Ελληνική Ανθολογία με τον τίτλο "Ζηλωτού, οι δε Βασσού" και το οποίο είχε αρχικά συμπεριληφθεί στον Στέφανο του Μελέαγρου. Είναι αβέβαιο το κατά πόσο ο ίδιος ονομάζεται και "Βασσός" ή πρόκειται για διαφορετικά άτομα.
Νείλος ο Σχολαστικός

Ο Νείλος ο Σχολαστικός ήταν Βυζαντινός επιγραμματοποιός από τον οποίο διασώζονται 2 επιγράμματα με χριστιανικό περιεχόμενο στην Ελληνική Ανθολογία (AG Anthologia Graeca), το "Εις εικόνα του αρχαγγέλου" (AG I 33) και το "Eις εικόνα Σατύρου από ψηφίδος εν Αντιοχεία" (AG XVI 247).
Σταντ Ντεζερίν

Το Σταντ Ντεζερίν (επίσης γνωστό ως « Σταντ ντε λα Πορτ ντε Μοντρέιγ ») είναι ποδοσφαιρικό γήπεδο στο Παρίσι της Γαλλίας. 

Η Παρί ΦΚ έδινε σε αυτό τις εντός έδρας αναμετρήσεις της για το Νασιονάλ έως το 2007, ενώ το χρησιμοποίησε και στην διάρκεια της σεζόν 2013-2014.
Βουλγαρικό Γυμνάσιο Αρρένων Θεσσαλονίκης

thumb|250px|Βουλγαρικό Γυμνάσιο Αρρένων, Θεσσαλονίκη
right|thumb|310x310px|Έγγραφο που εκδόθηκε από τη διοίκηση του σχολείου το 1884. Το έμβλημα του σχολείου και το όνομά του είναι ορατά ως: "Βουλγαρικό σχολείο "Άγιοι Κύριλλος και Μεθόδιος" - Θεσσαλονίκη".
Το Βουλγαρικό Γυμνάσιο Αρρένων Θεσσαλονίκης "Άγιοι Κύριλλος και Μεθόδιος" (βουλγαρικά: Солунска българска мъжка гимназия „Св. св. Кирил и Методий“, "Σόλουνσκα Μπάλγκαρσκα Μάζκα Γκινάζια Σβέτι Κίριλ ι Μετόντιι")  ήταν το πρώτο Βουλγαρικό γυμνάσιο στη Μακεδονία. Ήταν ένα από τα περισσότερο σημαίνοντα εκπαιδευτικά κέντρα της Μακεδονίας. Ιδρύθηκε το φθινόπωρο του 1880 στην Οθωμανική Θεσσαλονίκη (σήμερα στην Ελλάδα) και λειτούργησε μέχρι το 1913.
NGC 1291

Ο NGC 1291 ή NGC 1269 είναι δακτυλιοειδής γαλαξίας με ασυνήθιστη δομή ο οποίος απέχει 33 εκατομμύρια έτη φωτός και βρίσκεται στον αστερισμό Ηριδανό. Τον ανακάλυψε ο James Dunlop το 1826 και τον κατέγραψε ο Γιόχαν Ντράιερ (Johan Ludvig Emil Dreyer) στο Νέο Γενικό Κατάλογο (New General Catalogue, NGC) με αριθμό 1291. Ο Τζων Χέρσελ (John Herschel) παρατήρησε ανεξάρτητα το ουράνιο σώμα το 1836 και το κατέγραψε ως NGC 1269 χωρίς να συνειδητοποιήσει πως πρόκειται για διπλή εγγραφή. Η ομάδα του διαστημικού τηλεσκοπίου υπεριώδους ακτινοβολίας GALEX ανέφερε πως ο NGC 1291 είναι χαρακτηριστικό παράδειγμα "μεταβατικού γαλαξία".
Οκταεθνής Συμμαχία

Η Οκταεθνής Συμμαχία, ή Οκτάεθνη Συμμαχία, (κινεζικά: 八国联军, πινγίν: Bāguó Liánjūn) ήταν ένας διεθνής συνασπισμός που συστάθηκε για την αντιμετώπιση της Εξέγερση των Μπόξερς από τους λαούς οκτώ χωρών και συγκεκριμένα των Αυτοκρατοριών της Ιαπωνίας, της Ρωσίας, της Μεγάλης Βρετανίας, της Γερμανίας, της Αυστρο-Ουγγαρίας, καθώς επίσης των Ηνωμένων Πολιτειών, της Γαλλίας και του Βασιλείου της Ιταλίας. Ο συνασπισμός αυτός προκλήθηκε ως μια ανθρωπιστική παρέμβαση με εισβολή στρατιωτικών τμημάτων των παραπάνω στη Κίνα όπου και πέτυχε τελικά την άρση της πολιορκίας των Πρεσβειών στο Πεκίνο και τον τερματισμό της δίωξης των χριστιανών Κινέζων κατά τη διάρκεια του καλοκαιριού του 1900.
Ιβάν Ελγκέρα

Ο Ιβάν Ελγκέρα Μπουχία (ισπανικά: "Iván Helguera", ισπανική : [iˈβan elˈɣera], γεννημένος στις 28 Μαρτίου 1975) είναι Ισπανός πρώην διεθνής ποδοσφαιριστής.

Αγωνιζόμενος είτε ως κεντρικός αμυντικός είτε ως αμυντικός μέσος, με καλές ικανότητες τόσο στον αμυντικό όσο και τον επιθετικό τομέα του παιχνιδιού, αγωνίστηκε συνολικά σε πέντε ομάδες στην διάρκεια της επαγγελματικής του καριέρας, με σημαντικότερες την Ρεάλ Μαδρίτης – συμμετέχοντας στις επιτυχίες του συλλόγου ως βασικό του στέλεχος – και την Βαλένθια. Στις αρχές της επαγγελματικής του καριέρας, είχε, επίσης, ένα αποτυχημένο πέρασμα από σύλλογο του εξωτερικού και πιο συγκεκριμένα την Ρόμα.

Διεθνής με την Ισπανία με σχεδόν 50 συμμετοχές, ο Ελγκέρα εκπροσώπησε την χώρα του στο Παγκόσμιο Κύπελλο του 2002, καθώς και σε δύο Ευρωπαϊκά Πρωταθλήματα. Έπειτα από διάστημα 11 σεζόν, μετρούσε συνολικά 291 συμμετοχές και 21 τέρματα στην Πριμέρα Ντιβιζιόν.
Αγουστίν Αρανθάμπαλ

Ο Αγουστίν Αρανθάμπαλ Αλκόρτα (ισπανικά: "Agustín Aranzábal", γεννημένος στις 15 Μαρτίου 1973) είναι Ισπανός πρώην διεθνής ποδοσφαιριστής, ο οποίος αγωνιζόταν ως αριστερός αμυντικός.

Κύριο χαρακτηριστικό του ήταν η ταχύτητά του, ενώ αγωνίστηκε σχεδόν αποκλειστικά με τα χρώματα της Ρεάλ Σοσιεδάδ, στην οποία και παρέμεινε για διάστημα άνω των δέκα ετών, αγωνιζόμενος σε περισσότερες από 400 επίσημες αναμετρήσεις.

Ο Αρανθάμπαλ ήταν, επίσης, Ισπανός διεθνής, ενώ εκπροσώπησε την χώρα του σε ένα Παγκόσμιο Κύπελλο και ένα Ευρωπαϊκό Πρωτάθλημα.
NGC 2541

Ο NGC 2541 είναι σπειροειδής γαλαξίας ο οποίος απέχει περίπου 40 εκατομμύρια έτη φωτός και βρίσκεται στον αστερισμό του Λυγκός. Ανήκει στην Ομάδα του NGC 2841 μαζί με τους γαλαξίες NGC 2500, NGC 2537 και NGC 2552.
Σταύρος Μπένος

Ο Σταύρος Μπένος (30 Δεκεμβρίου 1947) είναι Έλληνας τοπογράφος-μηχανικός και πολιτικός. Υπήρξε Δήμαρχος Καλαμάτας (1979-1990), Βουλευτής του Νομού Μεσσηνίας (1990-2004 ) και στην Β' Αθήνας (2004-2007), Υφυπουργός Πολιτισμού κατά την τελευταία Κυβέρνηση Ανδρέα Παπανδρέου και Υπουργός Πολιτισμού, Υπουργός Αιγαίου και Υφυπουργός Δημόσιας Διοίκησης επί πρωθυπουργίας Κώστα Σημίτη. Η ίδρυση με δική του πρωτοβουλία των Κέντρων Εξυπηρέτησης Πολιτών (ΚΕΠ) αποτέλεσαν κορυφαία καινοτομία στον τομέα της Δημόσιας Διοίκησης της Ελλάδας.

Σήμερα είναι πρόεδρος του σωματείου «Διάζωμα», μιας Κίνησης Πολιτών που κύριο στόχο έχει την προστασία και την ανάδειξη των αρχαίων θεάτρων. Eίναι παντρεμένος με την Ευτυχία Σερέτη και έχει δύο παιδιά, την Κασσιανή και τον Θοδωρή.
Ωμέγα Κενταύρου

Το Ωμέγα Κενταύρου σε εικόνα του [[ESO]]
To Ωμέγα Κενταύρου ή NGC 5139 είναι σφαιρωτό σμήνος στον αστερισμό Κένταυρο, το φωτεινότερο στον γήινο ουρανό, με φαινόμενο μέγεθος 3,9. Αν και αναφέρεται στην "Αλμαγέστη" του Πτολεμαίου, ο πρώτος που το αναγνώρισε ως μη αστρικό αντικείμενο ήταν ο Έντμουντ Χάλλεϋ το 1677. Είναι το μεγαλύτερο σφαιρωτό σμήνος στον Γαλαξία, με διάμετρο περίπου 150 έτη φωτός. Υπολογίζεται ότι απαρτίζεται από 10 εκατομμύρια άστρα και έχει συνολική μάζα ίση με 4 εκατομμύρια ηλιακές μάζες. Απέχει από τη Γη 15.800 έτη φωτός.

Το Ωμέγα Κενταύρου είναι τόσο διαφορετικό από άλλα γαλαξιακά σφαιρωτά σμήνη, ώστε θεωρείται ότι αρχικά ήταν ο πυρήνας ενός νάνου γαλαξία.
Στέλλα Σμαραγδή

Η Στέλλα Σμαραγδή (γεν. 1995 στην (Θεσσαλονίκη) είναι Ελληνίδα παραολυμπιονίκης στίβου, στους αγώνες δρόμων ταχύτητας και στο άλμα εις μήκος. Το 2012 και το 2016 συμμετείχε στους Παραολυμπιακούς Αγώνες του Λονδίνου και του Ρίο στο άλμα εις μήκος και στα 100 μέτρα. Επίσης, έχει συμμετοχές σε πέντε Παγκόσμια πρωταθλήματα (2011,2013,2015,2017,2019) και τρία Πανευρωπαϊκά (2014, 2016,2018). Έχει 3 Πανευρωπαϊκά μετάλλια (2 Ασημένια και 1 Χάλκινο), είναι κάτοχος του παγκοσμίου ρεκόρ του άλματος εις τριπλούν της κατηγορίας της και μετέχει στους Παραολυμπιακούς αγώνες στην κατηγορία F47/T47, ατόμων με παράλυση ενός άνω άκρου(παράλυση βραχιονίου πλέγματος). Το 2014 τιμήθηκε με το Βραβείο ΠΣΑΤ καλύτερης Ελληνίδας αθλήτριας με αναπηρία.
Boeing F3B

Το Boeing F3B ήταν διπλάνο μονοκινητήριο μαχητικό και μαχητικό-βομβαρδιστικό που ανέπτυξε η Boeing στα τέλη της δεκαετίας του 1920. Εντάχθηκε σε υπηρεσία με το Πολεμικό Ναυτικό των ΗΠΑ μέχρι τις αρχές της δεκαετίας του 1930.
Ράιν-Νέκαρ Αρένα

Η Ράιν-Νέκαρ Αρένα (επίσης γνωστή ως "PreZero Arena" και στο παρελθόν ως "Wirsol Rhein-Neckar-Arena" για λόγους χορηγίας) είναι γήπεδο πολλαπλών χρήσεων στο Ζίνσχαϊμ της Βάδης-Βυρτεμβέργης στην Γερμανία. Χρησιμοποιείται κυρίως για ποδοσφαιρικές αναμετρήσεις και φιλοξενεί τις εντός έδρας αναμετρήσεις της Χόφενχαϊμ 1899. Το γήπεδο έχει χωρητικότητα της τάξεως των 30.150 θέσεων. Αντικατέστησε την προηγούμενη έδρα της Χόφενχαϊμ, το Ντίτμαρ-Χοπ-Στάντιον.

Το γήπεδο αυτό είναι το μεγαλύτερο από πλευρά χωρητικότητας στην μητροπολιτική περιοχή του Ράιν-Νέκαρ, παρά το γεγονός ότι βρίσκεται σε μία πόλη με πληθυσμό 36.000 κατοίκων.

Η πρώτη επίσημου χαρακτήρα αναμέτρηση που έλαβε χώρα στο νεόδμητο αυτό γήπεδο ήταν στις 31 Ιανουαρίου 2009 απέναντι στην ΦΚ Ενεργκί Κότμπους, ενώ ολοκληρώθηκε με επικράτηση με σκορ 2–0 της Χόφενχαϊμ. Το γήπεδο φιλοξένησε, επίσης, ορισμένες αναμετρήσεις στην διάρκεια του Παγκοσμίου Κυπέλλου Γυναικών του 2011.
47 Τουκάνας

Το 47 Τουκάνας όπως φαίνεται από το τηλεσκόπιο VISTA του [[ESO]].
Το 47 Τουκάνας ("47 Tucanae" ή "47 Tuc") ή NGC 104 είναι σφαιρωτό σμήνος το οποίο βρίσκεται στον αστερισμό Τουκάνα. Απέχει 16.700 έτη φωτός από τη Γη και έχει διάμετρο 120 έτη φωτός. Με φαινόμενο μέγεθος 4,9 είναι το δεύτερο λαμπρότερο στον γήινο ουρανό μετά το Ωμέγα Κενταύρου και είναι ορατό με γυμνό οφθαλμό κοντά στο Μικρό Νέφος του Μαγγελάνου. Αποτελείται από περίπου ένα εκατομμύριο άστρα και χαρακτηρίζεται από τον πολύ συμπυκνωμένο πυρήνα του. Μέσα στο σφαιρωτό σμήνος έχουν αναγνωριστεί μεταξύ άλλων πηγές ακτίνων Χ και 23 πάλσαρ, το μεγαλύτερο αριθμό από οποιοδήποτε άλλο σφαιρωτό σμήνος, όσον αφορά το 2002.

Το 47 Τουκάνας το ανακάλυψε ο Νικολά Λουί ντε Λακάιγ το 1751, ο οποίος θεωρούσε ότι ήταν πυρήνας ενός λαμπρού κομήτη.
NGC 5112

Ο NGC 5112 είναι σπειροειδής γαλαξίας τύπου SBc στον αστερισμό των Θηρευτικών Κυνών, τον οποίο ανακάλυψε ο αστρονόμος Ουίλιαμ Χέρσελ στις 17 Μαρτίου 1787.
Η απόσταση του από την Γη εκτιμάται ανάμεσα στα 15,2 και 18 εκατομμύρια παρσέκ.
Αχιλλέας Παπαδάτος

Ο Αχιλλέας Παπαδάτος (1885-1942) ήταν Έλληνας πολιτικός.
NGC 265

Το NGC 265 είναι ανοικτό σμήνος στο Μικρό Νέφος του Μαγγελάνου, το οποίο βρίσκεται στον αστερισμό Τουκάνα.
NGC 290

Το NGC 290 είναι ανοικτό σμήνος το οποίο απέχει 200.000 έτη φωτός και βρίσκεται στο Μικρό Νέφος του Μαγγελάνου, στον αστερισμό Τουκάνα. Εκτείνεται για 65 έτη φωτός.
NGC 406

O NGC 406 είναι σπειροειδής γαλαξίας ο οποίος οπτικά θυμίζει τον Γαλαξία της Δίνης. Απέχει 65 εκατομμύρια έτη φωτός και βρίσκεται στον αστερισμό Τουκάνα. Η διάμετρός του είναι 60.000 έτη φωτός, περίπου η μισή του δικού μας Γαλαξία. Τον ανακάλυψε ο Τζων Χέρσελ (John Herschel) στις 3 Νοεμβρίου 1834.
Βασιλικό Θέατρο Θεσσαλονίκης

thumb|230x230px|Η εξωτερική όψη του Βασιλικού Θεάτρου Θεσσαλονίκης.
Το Βασιλικό Θέατρο Θεσσαλονίκης είναι η έδρα του Κρατικού Θεάτρου Βορείου Ελλάδος και μια από τις χειμερινές θεατρικές σκηνές του ιδρύματος. Βρίσκεται στη Λεωφόρο 30ής Οκτωβρίου 2 και έχει χωρητικότητα 683 θέσεων.
Σοσένκ Ε΄

Ο Σοσένκ Ε΄ ήταν ο τελευταίος βασιλιάς της 22ης Δυναστείας Φαραώ των Meshwesh Λύβιων που είχαν υπό τον έλεγχό τους την Κάτω Αίγυπτο. Ήταν γιος του Rami, σύμφωνα με Στήλη Άπι του Έτους 11 της βασιλείας του. Το όνομα του θρόνου του Akheperre (Ακχεπερέ), σημαίνει "Μεγάλη είναι η Ψυχή του Ρα".

Στη παλιότερη βιβλιογραφία αυτός ο βασιλιάς συχνά αναφέρεται ως Σοσένκ Δ΄.

Αναφέρονται δύο ταφές Ταύρων Άπι, το Έτος 11 και 37 της βασιλείας του. Το μεγαλύτερο έτος βασιλείας του Σοσένκ Ε΄ που αναφέρεται είναι το Έτος 38 σε μια στήλη δωρεάς από τη Βουτώ, από έναν αρχηγό και μετέπειτα Φαραώ, τον Tefnakht από το Σάις, η οποία δεν μπορεί παρά να ανήκει στη βασιλεία του Σοσένκ, καθώς η βασιλεία του Tefnakht ήταν μετέπειτα. Η στήλη που απλώς αναγράφει "Βασιλικό Έτος 38 υπό την Μεγαλειότητά του τον Βασιλιά της Άνω και Κάτω Αιγύπτου, Κύριο των Δύο Χωρών, -Κενό- Γιο του Ρα, -Κενό" μπορεί να υποδηλώνει την αυξανόμενη δύναμη του Tefnakht στο Δυτικό Δέλτα εις βάρος του Σοσένκ Ε΄ το όνομα του οποίου παραλείπεται από την επιγραφή. 

Πιστεύεται ο Σοσένκ Ε΄ πέθανε περίπου το 740 π.Χ. αφού είχε βασιλέψει για 38 χρόνια. Με το θάνατό του, η Λιβυκή 22η Δυναστεία του Αιγυπτιακού Δέλτα διαλύθηκε σε διάφορες πόλεις-κράτη, τα οποία ήταν το καθένα ήταν υπό τον έλεγχο τοπικών βασιλίσκων όπως ο Tefnakht στο Σάις και τη Βουτώ, ο Οσορκόν Δ΄ στη Βούβαστι και την Τάνιδα, και ο Iuput Β΄ στην Λεοντόπολι.
MyHeritage

MyHeritage είναι μια ιστοσελίδα για την ανακάλυψη, την κοινή χρήση και τη διατήρηση της οικογενειακής ιστορίας. Προσφέρει απευθείας σύνδεση, κινητά και πλατφόρμες λογισμικού για τους χρήστες του σε όλο τον κόσμο. Οι χρήστες μπορούν να δημιουργήσουν το δικό τους ηλεκτρονικό οικογενειακό δέντρο, να κάνουν αναζήτηση για τους προγόνους τους, σε δισεκατομμύρια ιστορικά αρχεία, να μοιραστούν και να διατηρήσουν φωτογραφίες και βίντεο, ενώ ανακαλύπτουν και συνδέονται με νέους συγγενείς.

Το 2003, ο Διευθύνων Σύμβουλος Γκιλάντ Γιαφέτ ίδρυσε το MyHeritage στο σαλόνι του στο μοσάβ της Μπνέι Αταρότ, λίγο έξω από το Τελ Αβίβ, Ισραήλ. Ο Γκιλάντ ξεκίνησε την εταιρεία, ως αποτέλεσμα του ότι δεν έβρισκε ένα εργαλείο που να ικανοποιούσε τις ανάγκες του στην γενεαλογία. Με 42 γλώσσες, 80 εκατομμύρια χρήστες, 1,6 δισεκατομμύρια προφίλ και 28 εκατομμύρια οικογενειακά δέντρα, το MyHeritage είναι ένας δημοφιλής προορισμός για έρευνα οικογενειακής ιστορίας.

Τον Φεβρουάριο του 2012, η ​​εταιρία μετέφερε την έδρα της στα νέα γραφεία στη Ορ Γιεχουντά, Ισραήλ, κοντά στο Τελ Αβίβ. Υπάρχουν πρόσθετα γραφεία στο Τελ Αβίβ (Ισραήλ), καθώς και στην Γιούτα και την Καλιφόρνια των ΗΠΑ.
NGC 149

Ο NGC 149 είναι φακοειδής γαλαξίας στον αστερισμό Ανδρομέδα. Τον ανακάλυψε στις 4 Οκτωβρίου 1883 ο αστρονόμος Εντουάρ Στεφάν (Édouard Jean-Marie Stephan).
NGC 152

Το NGC 152 είναι ανοικτό σμήνος στον αστερισμό Τουκάνα. Ανακαλύφθηκε από τον Τζων Χέρσελ (John Frederick William Herschel) στις 20 Σεπτεμβρίου 1835.
NGC 154

Ο NGC 154 είναι ελλειπτικός γαλαξίας στον αστερισμό Κήτος. Τον ανακάλυψε ο Ουίλιαμ Χέρσελ στις 27 Νοεμβρίου 1785.